Атырауда үш жігіттен шолақ мылтық пен тапанша, түрлі калибрлі оқ-дәрі тәркіленді
DATE: 03:01, 07 Ақпан 2024 | GMT +5
TITLE: Атырауда үш жігіттен шолақ мылтық пен тапанша, түрлі калибрлі оқ-дәрі тәркіленді
URL: https://kaz.inform.kz/news/atirauda-ush-zhgtten-sholak-miltik-pen-tapansha-turl-kalibrl-ok-dar-tarklend-3a8182/
META: DATE: 03:01, 07 Ақпан 2024 | GMT +5
TOTAL WORDS: 140
AUTHOR(S):
TEXT: Атырау облыстық полиция департаменті баспасөз қызметінің мәліметінше, қаруды заңсыз сақтау дерегі ұйымдасқан қылмысқа қарсы күрес басқармасының қызметкерлері жүргізген жедел-іздестіру іс-шарасы кезінде анықталған. «Полиция қызметкерлері 19 жастағы жігіттің тұрғылықты мекенжайын тексеру барысында «БМ» маркалы 16 калибрлі және «ИЖ-58» маркалы 12 калибрлі қосауызды шолақ мылтықты, 5, 6 калибрлі 35 дана және 12 калибрлі 23 дана патрондарды, 12 калибрлі 8дана, 9 мм 1 дана гильзаны тәркіледі. Ал, Құлсары қаласында 29 жастағы тұрғыннан «БМ» маркалы қоңыр түсті ұңғысы кесілген шолақ мылтық табылды. Lada Priora автокөлігін тоқтатып, 21 жастағы жүргізушіден Retay маркалы тапаншасы табылды», - деп хабарлады департаменттің баспасөз қызметі. Фото: Атырау облысы ПД. Қазір полиция қызметкерлері аталған деректерге қатысты ҚР Қылмыстық Кодексінің 287-бабының 2-бөлігімен сотқа дейінгі тергеп-тексеруді жүргізіп жатыр. Өзге ақпарат ҚР Қылмыстық кодексінің 201-бабына сәйкес жариялауға жатпайды. Еске сала кетелік, бұдан бұрын Атырауда да мектептерге шабуыл жасалатын туралы жалған ақпарат тарағанын хабарлаған болатынбыз
